17.12.2014 Den Europæiske Unions Tidende L 360/13 KOMMISSIONENS DELEGEREDE FORORDNING (EU) Nr. 1336/2014 af 16. december 2014 om fastsættelse af midlertidige ekstraordinære foranstaltninger for mælk og mejeriprodukter i form af en fremrykkelse af den offentlige interventionsperiode for smør og skummetmælkspulver i 2015 EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 ()), særlig artikel 219, stk. 1, sammenholdt med artikel 228, og ud fra følgende betragtninger: (1) — Den 7. august 2014 indførte den russiske regering et forbud mod import til Rusland af visse produkter fra EU, herunder mælk og mejeriprodukter. Dette forbud har medført markedsforstyrrelser med kraftige prisfald, fordi et vigtigt eksportmarked pludselig er faldet bort. (2) — Artikel 12, litra d), i forordning (EU) nr. 1308/2013 foreskriver, at der skal være adgang til offentlig intervention for smør og skummetmælkspulver fra 1. marts til 30. september. (3) — Der er derfor opstået en situation, hvor de normale foranstaltninger, der kan anvendes med hjemmel i forordning (EU) nr. 1308/2013, øjensynligt ikke er tilstrækkelige til at rette op på markedsforstyrrelserne. (4) — Den offentlige interventionsperiode for smør og skummetmælkspulver er blevet forlænget til den 31. december 2014 ved Kommissionens delegerede forordning (EU) nr. 949/2014 (). (5) — Priserne for smør og skummetmælkspulver i EU er faldet yderligere, og den nedadgående tendens vil sandsyn- ligvis forsætte. (6) — For at håndtere en situation, hvor priserne kan falde yderligere og markedsforstyrrelserne forværres, er det afgø- rende, at der også er adgang til offentlig intervention efter den 31. december 2014. (7) — Det er derfor hensigtsmæssigt at fastsætte begyndelsen af perioden for interventionsopkøb af smør og skummet- mælkspulver i 2015 til den 1. januar. (8) — Hvis den midlertidige foranstaltning i denne forordning skal få omgående virkning på markedet og bidrage til at stabilisere priserne, bør den træde i kraft dagen efter offentliggørelsen — VEDTAGET DENNE FORORDNING: Artikel 1 Uanset artikel 12, litra d), i forordning (EU) nr. 1308/2013 er der i 2015 adgang til offentlig intervention for smør og skummetmælkspulver fra 1. januar til 30. september. () EUTL 347 af 20.12.2013,s. 671. (?) Kommissionens delegerede forordning (EU) nr. 949/2014 af 4. september 2014 om midlertidige ekstraordinære foranstaltninger for mælk og mejeriprodukter i form af en udvidelse af den offentlige interventionsperiode for smør og skummetmælkspulver i 2014 (EUTL 265 af 5.9.2014, s. 21).